Keriat

Keriat atau kiat (Aglaia korthalsii),Aglaia korthalsii. Sistem Maklumat Biokepelbagaian Malaysia (MyBIS). Dicapai melalui https://www.mybis.gov.my/sp/28358. [Didapat kembali 11 Ogos 2023]. ialah spesies tumbuhan dalam keluarga Meliaceae. Ia ditemukan di Bhutan, Brunei, India, Indonesia, Malaysia, Filipina dan Thailand. 

Ia turut disebut keriah, kiah, sekeriah dan piah dalam bahasa Melayu. Di Borneo, ia dipanggil  segera dalam bahasa Iban, langsat muncit dalam bahasa Sungai, dan lantupak burung dalam bahasa Dusun. 

 Penerangan 
Aglaia korthalsii ialah pokok yang mencapai  tinggi. Daunnya majmuk dan mempunyai anak daun sepanjang  dan selebar , dengan pangkal daun tidak sama. Tangkainya sepanjang  dan dilitupi sisik perang kemerahan yang berkilat. Sisik ini turut terdapat pada ketiak dan ranting. Aglaia korthalsii mirip A. speciosa, namun berlainan pada lima anak daunnya yang lebih besar, rerambutnya yang sedikit dan tampilan buahnya. A. korthalsii dan A. elliptica pun berkongsi banyak persamaan, namun berlainan lantaran A. korthalsii mempunyai sisik pepayung, sedangkan A. elliptica pula sisiknya bebintang.  

Perbungaan ditemukan di ketiak dan dahan tua. Perbungaan jantan lebih panjang dan lebih lebat berbanding betina. Bunga yang sekitar  panjang dan  lebar mengandungi lima ranggi; salut bercuping limanya turut dilitupi sisik yang mirip pada rantingnya. Perbuahan yang lebih  panjang dan  lebar pula mengandungi 15 biji buah. Setiap buah hampir bulat, sepanjang  dan selebar , dan dilitupi sisik perang jingga dengan birai berpinggir. Buah matang akan bekah di sepanjang pinggir kulit buah ini apabila tekanan dalaman dikenakan. 

Buahnya mempunyai satu hingga dua benih bujur, sepanjang  dan selebar , dan dilitupi nabu jingga kekuningan yang tebal. Nabu yang berjus atau lembik macam agar-agar ini terasa manis pahit dan boleh dimakan.Tropical Plants Database, Ken Fern. tropical.theferns.info. 2023-08-12. <tropical.theferns.info/viewtropical.php?id=Aglaia+korthalsii> Orang utan dan ungka tangan putih gemar memakan buah spesies ini.

 Taburan dan habitat 
Ia tempatan di kawasan dari Bhutan ke Malesia, iaitu di Kepulauan Andaman dan Nicobar, Assam, Himalaya Timur, Borneo, Kepulauan Sunda Kecil, Tanah Melayu, Myanmar, Filipina, Sulawesi, Sumatera, Thailand dan Vietnam. 

Di Semenanjung, Aglaia korthalsii boleh ditemukan di kesemua negeri kecuali Perlis, Negeri Sembilan dan Melaka. Ia tumbuh di hutan dipterokarpa pamah lebih 340 m di atas paras laut. Habitat spesies ini termasuklah sungai, paya gambut, tanah liat, tanah gembur, batu kapur dan batu pasir. Ia turut ditanam sebagai pokok buah-buahan di kampung-kampung di Kelantan dan Terengganu.

 Kegunaan 
Buahnya yang masam manis boleh dimakan dan mempunyai manfaat perubatan. Kayunya pula digunakan sebagai tiang rumah. 

 Galeri 

 Lihat juga 
 Keriang, sejenis buah hutan
 Sentang, sejenis tumbuhan

 Rujukan